text: Hedensted vil have flere indbyggere
  25 februar 2014 kl. 15.12
  En stor kampagne skal stoppe faldende indbyggertal i Hedensted kommune. Kampagnen har fået navnet Hedenstederne.
  Når kampagnen hedder Hedenstederne, er det fordi, der er 29 lokalsamfund i kommunen.
  Kommunen vil bl.a. reklamere med, at området er det bedste sted at bosætte sig i udenfor hovedstadsområdet ifølge en undersøgelse.
  Kampagnen slår også på, at hvis man ønsker at bo et sted, hvor der er nærhed og tryghed, så er kommunen oplagt.
  Det er især børnefamilier, kommunen forsøger at lokke til.
  